Det nordjyske cykelhold Riwal Platform kunne før denne sæson præsentere lidt af et scoop, da det lykkedes holdet at hente den tidligere verdensmester i banecykling, Alex Rasmussen. Det blev dog kun til en enkelt sæson i Riwal-trøjen for tempospecialisten. 30-årige Rasmussen har nemlig skrevet kontrakt med et andet dansk kontinentalhold for den kommende sæson. Fynboen skifter derfor fra Riwal Platform til TREFOR-Blue Water. Alex Rasmussen hentede to etapesejre til Riwal Platform i et mindre polsk etapeløb. Rasmussen, som har en fortid på World Tour-holdene Team Saxo Bank, Team HTC-Highroad og Garmin-Sharp, skal forsøge at få karrieren tilbage på sporet hos TREFOR-Blue Water.

Referat:
Den tidligere verdensmester i banecykling, Alex Rasmussen, forlader det nordjyske Riwal Platform-hold efter bare en enkelt sæson.